
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 273 

18 Μαρτίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑ! ΕΓΚΡΙΣΕΙΣ 

Συγκρότηση Εθνικής Επιτροπής Εισήγησης Κυρώσε¬ 
ων - Αρ μοδ ιότητες αυτή ς. 1 

Αναπροσαρμογή αξίας ενσήμων επί των επιδοτηρίων 
και των εν γένει πράξεων που συντάσσονται από 

τους Δικαστικούς Επιμελητές. 2 

Τροποποίηση Υπουργικής Απόφασης. 3 

Μεταβίβαση του δικαιώματος υπογραφής εγγράφων 
«Με εντολή του Πρύτανη» στους Προϊσταμένους 
Διοικητικών Υπηρεσιών και Γραμματείς Τμημάτων 
του Ε.Μ. Πολυτεχνείου. 4 


ΥΠΟΥΡΓΙΚΕΣ ΑΠΟΦΑΣΕΙ Σ & ΕΓΚΡΙΣΕΙΣ 

Αρίθμ. 297370 (1) 

Συγκρότηση Εθνικής Επιτροπής Εισήγησης Κυρώσεων - 
Αρμοδιότητες αυτής. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 43 του Ν. 2538/97 «Τροπο¬ 
ποίηση της κείμενης νομοθεσίας για τα γεωργικά και κτη¬ 
νιατρικά φάρμακα, ρύθμιση χρεών συνεταιριστικών ορ¬ 
γανώσεων και άλλες διατάξεις» (ΦΕΚ 242 Α). 

2. Την ανάγκη συγκρότησης Εθνικής Επιτροπής Εισή¬ 
γησης Κυρώσεων και καθορισμού των αρμοδιοτήτωντης. 

3. Το γεγονός ότι από την έκδοση και εφαρμογή της πα¬ 
ρούσας δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Συγκροτούμε Εθνική Επιτροπή Εισήγησης Κυρώσε¬ 
ων αποτελούμενη από τους κάτωθι: 

α) Θεόδωρο Πάνου, Ειδικό Επιστήμονα σε θέματα ποιό¬ 
τητας και ελέγχου προϊόντων ως Πρόεδρο, με αναπληρω¬ 
τή αυτού τον Ιωάννη Ρεμέντζη, επίσης Ειδικό Επιστήμονα. 

β) Κων/νο Οικονομόπουλο, μόνιμο υπάλληλο του Υ¬ 
πουργείου Γεωργίας με αναπληρωτή αυτού τον Βασίλειο 
Στύλλα, μόνιμο υπάλληλο του Υπουργείου Γεωργίας. 

γ) Μελέτη Τσοτσάνη, μόνιμο υπάλληλο του Υπουργείου 
Γεωργίας με αναπληρωτή αυτού τον Γεώργιο Πίτσιλλο, 
μόνιμο υπάλληλο του Υπουργείου Γ εωργίας. 


δ) Ιωάννη Μεταξόπουλο, εκπρόσωπο του Σ.Ε.Β.Ε.Κ. με 
αναπληρωτή αυτού τον Κων/νο Συμεωνόγλου, εκπρόσω¬ 
πο του Σ.Ε.Β.Ι. 

ε) Παρασκευά Τοκουζμπαλίδη, εκπρόσωπο του 
Σ.Ε.Β.Ι.Τ.Ε.Λ. με αναπληρωτή αυτού τον Κων/νο Σκιαδά, 
εκπρόσωπο του ΕΣΒΙΤΕ. 

Η θητεία των μελών της Επιτροπής είναι τριετής. Κατά 
την διάρκεια της θητείας επιτρέπεται η αντικατάσταση 
των μελών με τον ορισμό νέων μελών όπως και κατά την 
διαδικασία συγκρότησης. 

2. 0 Πρόεδρος της Επιτροπής Εισήγησης Κυρώσεων έ¬ 
χει τις ακόλουθες αρμοδιότητες: 

α) Διευθύνει, εποπτεύει και ελέγχει την Εθνική Επιτρο¬ 
πή Εισήγησης Κυρώσεων. 

β) Διευθύνει, εποπτεύει, καθοδηγεί, ελέγχει, εκδίδει εγ¬ 
γράφους και διατάσσει τον επικεφαλής και τα μέλη του αρ¬ 
μοδίου Κλιμακίου Ελέγχου σχετικά με την διενέργεια ε¬ 
λέγχων εκδίδοντας προς τούτο σχετικές οδηγίες. 

γ) Υπογράφει τα παραστατικά έγγραφα καταβολής των 
αμοιβών και των εκτός έδρας λοιπών αποζημιώσεων, ε¬ 
φόσον χορηγούνται τέτοιες, του επικεφαλής και των με¬ 
λών των Εθνικών Κλιμακίων Ελέγχου καθώς και τα αντί¬ 
στοιχα του Προέδρου και των μελών και τον Γραμματέα 
της Εθνικής Επιτροπής Εισήγησης Κυρώσεων. 

δ) Αναθέτει συγκεκριμένη εργασία σε μέλος ή μέλη της 
Εθνικής Επιτροπής Εισήγησης Κυρώσεων. 

ε) Συγκαλεί σε συνεδρίαση την Εθνική Επιτροπή Εισή¬ 
γησης Κυρώσεων κατά τις μη εργάσιμες ώρεςτης η μέρας 
και ορίζει τα προς συζήτησιν θέματα ή αναθέτει το έργο 
αυτό στον Γραμματεά. 

στ) Διευθύνει την συζήτηση κατά τη διάρκεια των συνε¬ 
δριάσεων. 

ζ) Εισηγείται στον Υπουργό την διενέργεια Ειδικών Ε¬ 
λέγχων. 

η) Σημειιώνει επί ταυ σώματος της Εκθέσεως Ελέγχου 
την απόφαση της Επιτροπής για εισήγηση στον Υπουργό, 
χρονολογεί και μονογράφει αυτήν. 

θ) Αναθέτει στον νομικό της Επιτροπής την κατάρτιση 
μηνυτήριων αναφορών στον αρμόδιο Εισαγγελέα όταν 
διαπιστωθεί κατά τον έλεγχο η διάπραξη αξιόποινων πρά¬ 
ξεων όταν το αδίκημα δεν είναι αυτόφωτο. 

3. Ο Γραμματέαςτης Επιτροπής Εισήγησης Κυρώσεων 
έχει τις ακόλουθες αρμοδιότητες: 

α) Παραλαμβάνει τα έγγραφα με τις παρατηρήσεις και 

λοιπά σχετικά των ελεγχόμενων μετά την κοινοποίηση σ’ 
αυτούς από τις αρμόδιες Υπηρεσίες των Εκθέσεων Ελέγ¬ 
χου. 

β) Σχηματίζει ειδικό φάκελλο για κάθε υπόθεοη χωρι¬ 
στά, με περιεχόμενο όλα τα σχετικά έγγραφα. 

γ) Μεριμνά ειδικό φάκελλο για κάθε υπόθεση χωριστά, 
με περιεχόμενο όλα τα σχετικά έγγραφα. 

γ) Μεριμνά για την αποστολή προσκλήσεων εγκαίρως 
στα μέλη της Επιτροπής και στους αναφερόμενους στις 
Εκθέσεις Ελέγχου οι υποθέσεις των οποίων θα συζητη¬ 
θούν στην συγκεκριμένη συνεδρίαση. 

δ) Παρίσταται κατά της συνεδριάσεως και τηρεί τα σχε¬ 
τικά πρακτικά. 

ε) Καταρτίζει τα σχετικά έγγραφα, παραστατικά στοι¬ 
χεία για την αμοιβή ή και τις αποζημιώσεις των Προέδρου 
και των μελών της Εθνικής Επιτροπής Εισήγησης Κυρώ¬ 
σεων καθώς και του επικεφαλής και των μελών των Εθνι¬ 
κών Κλιμακίων Ελέγχων και μεριμνά για την υποβολή και 
καταβολή των οφειλομένων. 

στ) Καταρτίζει και τηρεί το Αρχείο της Εθνικής Επιτρο¬ 
πής Εισηγήσεως Κυρώσεων, 
ζ) Εκδίδει αντίγραφα και συντάσσει τις απόψεις. 

4. Η Εθνική Επιτροπή Εισήγησης Κυρώσεων έχει τις α¬ 
κόλουθες αρμοδιότητες: 

α) Εισηγείται στον Υπουργό Γεωργίας την διενέργεια ε¬ 
λέγχων. 

β) Διενεργεί Ειδικούς Ελέγχους μετά από εντολή του Υ¬ 
πουργού Γεωργίας. 

γ) Ελέγχει την νομιμότητα των διενεργουμένων ελέγ¬ 
χων από τα Εθνικά Κλιμάκια Ελέγχων. 

δ) Εισηγείται στον Υπουργό Γεωργίας την διενέργεια 
κάθε αναγκαίου διοικητικού ή τεχνικού μέτρου για την 
βελτίωση της αποτελεσματικότητας των ελεγχων. 

ε} Εξετάζει αυτεπαγγέλτως καταγγελίες καταναλωτών 
ή και οποιουδήποτε τρίτου για παραβάσεις που διαπράτ- 
τονται και είναι κολάσιμες σύμφωνα με τις διατάξεις των 
άρθρων 43 και 44 του Ν. 2538/97. 

στ) Κοινοποιεί την Έκθεση Ελέγχων στους ελεγχόμε¬ 
νους και τάσσει σε αυτούς εύλογο χρόνο για την υποβο¬ 
λή τυχόν παρατηρήσεων. 

ζ) Εισηγείται στον Υπουργό Γ εωργίας τις προσήκουσες 
κυρώσεις, όπως αυτές διατυπούνται στα άρθρα 42 και 43 
του ανωτέρω νόμου ή την απαλλαγή τους. 

η) Υποβάλλει μηνυτήρια αναφορά στην αρμόδια Εισαγ- 
γελική Αρχή αν υποπέσει στην αντίληψή της η διάπραξη 
ποινικώς κολασίμων πράξεων προβλεπόμενων από τις 
κείμενες διατάξεις και δεν υπάγεται στη διαδικασία του 
αυτοφώρου. 

- Η Επιτροπή συγκαλείται από τον Πρόεδρό της ή με ε¬ 
ντολή του Π ροέδρου από τον Γραμματέα της σε συνεδρία¬ 
ση για συζήτηση των αναφερομένων σ' αυτήν θεμάτων. 

- Η Επιτροπή βρίσκεται σε απαρτία όταν ο αριθμός των 
παρόντων είναι μεγαλύτερος από τον αριθμό των απά¬ 
ντων και πάντως όχι μικρότερος των τριών. 

- Οι αποφάσεις - εισηγήσεις της Επιτροπής λαμβάνο- 
νται με απόλυτη πλειοψηφία των παρόντων μελών και σε 
περίπτωση ισοψηφίας υπερισχύει η ψήφος του Προέ¬ 
δρου. 

-Στη συνεδρίαση παρευρίσκεται και ο Γραμματέας αυ¬ 
τής. 

- Στην Επιτροπή συζητούνται τα θέματα μετά από εισή¬ 
γηση που έχουν ετοιμάσει οι υπό του Προέδρου ορισθέ- 
ντες εισηγητές. 


- Ο Εισηγητής αναφέρεται διεξοδικά στα πραγματικά 
γεγονότα, όπως αυτά εμφαίνονται από την Έκθεση Ελέγ¬ 
χου, τις απόψεις που τυχόν εκφράσει ο ελεγχόμενος, κα¬ 
θώς και από την λοιπή σχετική αλληλογραφία και εισηγεί- 
ται ανάλογα. Ακολούθιος, τα μέλη εκφράζουντις απόψεις 
τους και εν συνεχεία αποφασίζεται η προσήκουσα κύρω¬ 
ση την οποία πρέπει να εισηγηθεί στον Υπουργό η Επι¬ 
τροπή για την επιβολή της. 

- Με βάση τα στοιχεία του φακέλλου και την απόφαση 
της Επιτροπής συντάσσεται από τον Γ ραμματέα με την 
βοήθεια του νομικού μέλους της Επιτροπής η εισήγηση 
της Επιτροπής προς τον Υπουργό Γεωργίας την οποία υ¬ 
πογράφει ο Πρόεδρος αυτής και προσυπογράφει ο Γ ραμ¬ 
ματέας. 

5, α) Για την επιμέτρηση της Διοικητικής Κύρωσης την 
οποία εισηγείται με απόφασή της η Εθνική Επιτροπή Ει¬ 
σήγησης Κυρώσεων στον Υπουργό Γ εωργίας για την επι¬ 
βολή στον παραβάτη των διατάξεων της παρ. 2 του άρ¬ 
θρου 44 του Ν. 2538/97. 

αα) την σοβαρότητα της παράβασης 
ββ) την διάρκεια και 
γγ) τις επιβαρυντικές περιστάσεις, 
β) Για την αξιολόγηση της σοβαρότητας της παράβα¬ 
σης λαμθάνονται υπόψη: 

- ο χαρακτήρας της ίδιας της παράβασης. 

- ο πραγματικός αντίκτυπος της αγοράς στους παρα¬ 
γωγούς και στους καταναλωτές. 

- η έκταση της γεωγραφικής αγοράς. 

γ) Γ ία την αξιολόγηση της διάρκειας γίνεται διάκριση: 

- των παραβάσεων σύντομης διάρκειας 

{κατά κανόνα βραχύτερης των 10 εργάσιμων ημερών) 

- των παραβάσεων μέσης διάρκειας 

(κατά κανόνα μεγαλύτερης των 10 εργάσιμων ημερών 
και βραχύτερη των 60 εργάσιμων ημερών) 

■ των παραβάσεων μεγάλης διάρκειας 
(κατά κανόνα μεγαλύτερης των 60 εργάσιμων ημερών) 
δ) Γ ια την αξιολόγηση των επιβαρρυντικών περιπτώσε¬ 
ων συνεκτιμώνται οι ακόλουθες περιπτώσεις: 

αα) η διωκόμενη επιχείρηση έχει διαπράξει κατά το πα¬ 
ρελθόν παρόμοια παράβαση. 

ββ) η άρνηση συνεργασίας με το Εθνικό Κλιμάκιο Ελέγ¬ 
χου, η παρεμπόδιση ή η απόπειρα παρεμπόδισης ελέγ¬ 
χου ή έρευνας από το ανώτερο κλιμάκιο. 

γγ) Η διωκόμενη επιχείρηση έχει πρωτοστατήσει στην 
παράβαση ή έχει προτρέψει άλλες επιχειρήσεις να το 
αράξουν. 

δδ) Η διωκόμενη επιχείρηση λόγω της θέσεως και της ι¬ 
σχύος της στην οικεία αγορά επιβάλλει αντίποινα σε βά¬ 
ρος άλλων επιχειρήσεων προκειμένου να τις εξαναγκάσει 
να συμμορφωθούν με τις αποφασισθείσες από αυτή πα¬ 
ράνομες πρακτικές. 

εε) Η αναγκαιότητα προσαύξησης του προστίμου ού¬ 
τως ώστε να υπερβεί το ύψος του αθέμιτου οφέλους που 
αποκομίστηκε χάρη στην παράβαση. 

στστ. Η διωκόμενη επιχείρηση αποτελεί υποκατάστημα 
ή ανήκει σε όμιλο επιχειρήσεων με συναφείς δραστηριό¬ 
τητες. 

6. Η απόφαση του Υπουργού είναι τελεσίδικη. Η κοινο¬ 
ποίηση αυτής προς ενδιαφερόμενο γίνεται από δημόσιο 
όργανο σύμφωνα με τις διατάξεις της παρ. 4 του άρθρου 
44 του Ν. 2538/97. Η μέριμνα για την κοινοποίηση της α¬ 
πόφασης ανήκει στη Γ ενική Διεύθυνση Φυτικής ή Ζωικής 

Παραγωγήςτου Υπουργείου Γεωργίας ανάλογα μετη φύ¬ 
ση του ελεγχθέντος προϊόντος. 

7. Η Γραμματείατης Εθνικής Επιτροπής Κυρώσεων με¬ 
ριμνά για την αποστολή του σχετικού φακέλλου με τις α¬ 
πόψεις της Διοίκησης στα αρμόδια Δικαστήρια. 

Η αυτή Γραμματεία μεριμνά για την δημοσίευση της δι¬ 
καστικής αποφάσεων, η οποία έχει καταστεί αμετάκληση, 
στον ημερήσιο Τύπο, καταλογίζεται τα έξοδα δημοσίευ¬ 
σης, μεριμνά για την είσπραξή της. 

8. Στον Πρόεδρο, στεκΜέλη και στον Γραμματέα της Ε¬ 
θνικής Επιτροπής Εισήγησης Κυρώσεων καταβάλλεται α¬ 
μοιβή. Η αμοιβή είναι μηνιαία. Το ύψοςτης αμοιβής καθο¬ 
ρίζεται με κοινή απόφασητων Υπουργών Γεωργίας και Οι¬ 
κονομικών και προέρχεται από πόρους του Κεντρικού 
Ταμείου Γ εωργίας, Κτηνοτροφίας και Δασών. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 10 Μαρτίου 1998 

Ο ΥΦΥΠΟΥΡΓΟΣ 

ΣΤ. ΤΖΟΥΜΑΚΑΣ 

-Φ- 

Αριθμ. Φ 41/119 (2) 

Αναπροσαρμογή αξίας ενσήμων επί των επιδοτηρίων και 
των εν γένει πράξεων που συντάσσονται από τους Δι¬ 
καστικούς Επιμελητές. 

Ο ΥΠΟΥΡΓΟΣ 

ΕΡΓΑΣΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1 Τις διατάξεις του εδαφίου ιθ' της παρ, 1 του άρθρου 
10 του Ν.Δ. 4114/60 όπως διαμορφώθηκαν με την Φ 41 
οικ. 776/6.4 1988 απόφαση του Υφυπουργού Υγείας. 
Πρόνοιας και Κοινωνικών Ασφαλίσεων. 

2. Τις διατάξεις της παρ. 5 του άρθρου 10 του Ν.Δ. 
4114/60 (164 Α), όπως αντικαταστάθηκαν από το άρθρο 
14 του Ν.4507/66 (7 ΙΑ), σε συνδυασμό με αυτές της παρ. 
2 του άρθρου 2 του Π.Δ/τος 231/86 (97Α) καθώς και του 
άρθρου 1 του Π.Δ/τος79/1988 (36 Α). 

3. Τις διατάξεις των άρθρων 23, 24 και 27 του Ν. 
1558/1985 -Κυβέρνηση και Κυβερνητικά Όργανα (ΦΕΚ 
137 Α) και του Π.Δ. 437/85 (ΦΕΚ 157Α). 

4. Το Π.Δ/γμα 377/1996 «Διορισμός Υπουργών, Ανα¬ 
πληρωτή Υπουργού και Υφυπουργών (ΦΕΚ 244 Α) και την 
αριθμ. 80078/4.10.96 απόφαση του Πρωθυπουργού και 
του Υπουργού Εργασίας και Κοινωνικών Ασφαλίσεων «Α¬ 
νάθεση αρμοδιοτήτων στους Υφυπουργούς Εργασίας 
και Κοινωνικών Ασφαλίσεων» (ΦΕΚ 924 Β). 

5. Το Π.Δ/γμα 372/95 «Μεταφορά της Γ ενικής Γ ραμμα- 
τείας Κοινωνικών Ασφαλίσεων από το Υπουργείο Υγείας, 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας» (ΦΕΚ 201 Α). 

6. Το Π. Δ/γμα 213/92 «Οργανισμός της Γενικής Γραμ¬ 
ματείας Κοινωνικών Ασφαλίσεων» (ΦΕΚ 102 Α). 

7. Τις διατάξεις της παρ. 3 του άρθρου 29 Α του Ν. 
1558/1985 όπως προστέθηκαν με το άρθρο 27 του Ν. 
2081/1992 «Ρύθμιση του θεσμού των Επιμελητηρίων, 
τροποποίηση των διατάξεων του Ν. 1712/1987 για τον εκ¬ 
συγχρονισμό των επαγγελματικών οργανώσεων, των ε¬ 
μπόρων βιοτεχνών και λοιπών επαγγελματιών και άλλες 
διατάξεις» (ΦΕΚ 154 Α). 

Από την απόφαση αυτή δεν επιβαρύνεται ο Κρατικός 


Προϋπολογισμός και ο Προϋπολογισμόςτου Ταμείου Νο¬ 
μικών, ούτε επέρχεται μείωση των εσόδων τους. 

8, Τις αριθμ. 3828/12.3.97 και 3781/29.11.95 αποφάσεις 
του Δ.Σ. του Ταμείου Νομικών. 

9. Την 148 γνωμοδότηση του ΣΚΑ που διατυπώθηκε 
στην 28η/14.1.98 συνεδρίασή του της ΚΘπεριόδου, απο¬ 
φασίζουμε: 

1. Τα χοηματικά ποσά που προβλέπονται από τη διάτα¬ 
ξη του εδαφίου ιθ τηςπαρ. 1 του άρθρου 10 του Ν.Δ. 
4114/60 (164 Α") όπως αυτά διαμορφώθηκαν και ισχύουν 
σήμερα μετη Φ 41 οικ. 776/6.4.1988 απόφαση του Υφυ¬ 
πουργού Υγείας, Πρόνοιας και Κοινωνικαιν Ασφαλίσεων 
(207 Β) αυξάνονται αντίστοιχα ως εξής: 

α) Των δραχμών τριάντα (30) σε δραχμές εξήντα (60). 

β) Των δραχμών εξήντα (60) σε δραχμές εκατόν είκοσι 
( 120 ). 

γ) Των δραχμών εκατό (100) σε δραχμές διακόσιες 
( 200 ). 

2. Η ισχύς της απόφασης αυτής αρχίζει απο 1.4.1998. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 5 Μαρτίου 1998 
ο υφυπουργοί 

Ν.ΦΑΡΜΑΚΗΣ 

-φ- 

Αριθμ. Φ. 16/2725 (3) 

Τ ροποποίηση Υπουργικής Απόφασης 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 1 του Ν. 1654/1986 (ΦΕΚ 
177 Α) 

2. Τις διατάξεις του άρθρου 3 του Ν.Δ. 980/1942 

3. Τις διατάξεις του άρθρου 27 του Ν. 2081/1992 (ΦΕΚ 
154 Α) 

4. Τις διατάξεις του άρθρου 27 του Ν. 1558/1985 (ΦΕΚ 
137 Α) 

5. Τις διατάξεις του άρθρου 1 του Π.Δ/’τος 372/1995 
(ΦΕΚ 201 Α). 

6. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού και 
του προϋπολογισμού του ΝΠΔΔ. 

7. Την αριθμ 80078 απόφαση του Πρωθυπουργού και 
του Υπουργού Εργασίας και Κοινωνικών Ασφαλίσεων «Α 
νάθεση αρμοδιοτήτων στον Υφυπουργό Εργασίας και 
Κοινωνικών Ασφαλίσεων Νικόλαο Φαρμάκη» (ΦΕΚ 
924/8.10.96 τ.Β), αποφασίζουμε: 

Ανακαλούμε από τότε που ίσχυσε, το δεύτερο εδάφιο 
της παρ. 1 της Φ 16/650/97 (ΦΕΚ 728/97 τ.Β) απόφασης 
του Υπουργού Εργασίας και Κοινωνικών Ασφαλίσεων. 

Οι καταβληθείσες μέχρι την ισχύ της παρούσας απόφα¬ 
σης εισφορές στον Ειδικό Τομέα Επικουρικής Ασφάλισης 
Μισθωτών αποδίδονται από το ΙΚΑ - ΕΤΕΑΜ στο ΤΕΑΠΟ- 
ΚΑ, του αντίστοιχου χρόνου θεωρουμένου ως διανυθέ- 
ντος στην ασφάλιση του ΤΕΑΠΟΚΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 24 Φεβρουάριου 1998 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

Αριθμ. 4023 (4) 

Μεταβίβαση του δικαιώματος υπογραφής εγγράφων «Με 
εντολή του Πρύτανη» στους Προϊσταμένους Διοικητι¬ 
κών Υπηρεσιών και Γραμματείς Τμημάτων του Ε.Μ. 
Πολυτεχνείου. 

Ο ΠΡΥΤΑΝΗΣ ΤΟΥ ΕΘΝΙΚΟΥ 
ΜΕΤΣΟΒΙΟΥ ΠΟΛΥΤΕΧΝΕΙΟΥ 

Έχοντας υπόψη: 

1. Το άρθρο 3 παρ. 1 εδαφ. στ, III του Ν. 2083/92 και 

2. Την ανάγκη αποκέντρωσης για την ταχύτερη διεκπε¬ 
ραίωση των διοικητικών υποθέσεων του Ιδρύματος {Εθνι¬ 
κού Μετσόβιου Πολυτεχνείου). 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Άρθρο Ιο 

Μεταβιβάζουμε την αρμοδιότητα υπογραφής εγγρά¬ 
φων στους Προϊσταμένους και Γραμματείς Τμημάτων ως 
εξής: 

α) Στον Προϊστάμενο Γραμματείαςήτονασκούντατα α¬ 
ντίστοιχα καθήκοντα: 

1. Εγγράφων που αφορούν σε προκήρυξη θέσεων πό¬ 
σης φύσεως διδακτικού προσωπικού, μονιμοποίηση, εξέ¬ 
λιξη, ανανέωση θητείας, σε εκτέλεση αποφάσεων των αρ¬ 
μοδίων οργάνων του Ιδρύματος, πλην πράξεων διορι¬ 
σμού, μονιμοποίησης πρόσληψης, ανανέωσης θητείας, 
αποδοχής παραίτησης κ.λ.π.. για τις οποίες αρμόδιος εί¬ 
ναι ο Πρύτανης. 

2. Εγγράφων που αφορούν σε προκήρυξη θέσεων πό¬ 
σης φύσεως ΕΔΤΠ και Διοικητικού Προσωπικού, σε εκτέ¬ 
λεση των αποφάσεων των αρμοδίων οργάνων του Ιδρύ¬ 
ματος, πλην πράξεων διορισμού, πρόσληψης, ανανέω¬ 
σης συμβάσεως αποδοχής παραιτήσεως, για τις οποίες 
αρμόδιος είναι ο Πρύτανης. 

3. Εγγράφων που αφορούν σε χορήγηση εκπαιδευτι¬ 
κών αδειών ως και αδειών απουσίας μελών ΔΕΠ, σε εκτέ¬ 
λεση αποφάσεων των αρμοδίων συλλογικών οργάνων 
του Ιδρύματος. 

4. Μετά του Πρύτανη και του Προέδρου του οικείου 
Τμήματος των πρωτοτύπων διδακτορικών διπλωμάτων. 

5. Πράξεων για συγκρότηση επιτροπών παραλαβής α¬ 
ναλωσίμου ή μη υλικού και εξοπλισμού για τις ανάγκες 
των Εργαστηρίων, Σπουδαστηρίων και λοιπών Ακαδημα- 
κών Μονάδων και Υπηρεσιών του Ιδρύματος. 

6. Τον χαρακτηρισμό όλωντων εισερχομένων εγγράφων 
και χρέωση της εισερχόμενης αλληλογραφίας στις αρμό¬ 
διες διοικητικές υπηρεσίες καθώς και τοποθέτηση εγγρά¬ 
φων στο Αρχείο, όπου δεν απαιτείται παραπέρα ενέργεια. 

7. Εντολών μετακίνησης εκτός έδρας του ΕΔΤΠ και του 
Διοικητικού Προσωπικού αναλόγως των αναγκών σε ε¬ 
κτέλεση των αποφάσεων των αρμοδίων οργάνων. Για το 
λοιπό προσωπικό η εντολή υπογράφεται απότον Πρύτα¬ 
νη ή τον αρμόδιο Αντιπρύτανη. 

8. Απαντήσεων σε παράπονα υπαλλήλων, πολιτών σχε¬ 
τικά με ζητήματα για τα οποία έχουν αποφασίσει τα αρ¬ 
μόδια όργανα του Ιδρύματος. 

9. Εγγράφων προς τους Νομικούς Συμβούλους του Ι¬ 
δρύματος για γνωμοδοτήσεις σε νομικά ερωτήματα που 
υποβάλλονται από την Κεντρική Διοίκηση, τα Τμήματα 
και τις Διοικητικές Υπηρεσίες και γνωστοποίηση των γνω¬ 
μοδοτήσεων σ’ αυτούς που υπέβαλαν τα ερωτήματα. 


10. Αλληλογραφία μετους Νομικούς Συμβούλους του Ι¬ 
δρύματος για την παρακολούθηση των δικαστικών ή εξω- 
δίκων υποθέσεων του Ιδρύματος. 

11. Επικύρωση αποσπασμάτων από τα επίσημα πρακτι¬ 
κά των συνεδριάσεωντης Συγκλήτο υ. 

β) Στον Προϊστάμενο του Τμήματος Προσωπικού και 
Διεκπεραίωσης: 

1. Εγγράφων με τα οποία ανακοινώνεται ο διορισμός 
μελών Δ.Ε.Π. ή η παράταση της προθεσμίας ανάληψης 
καθηκόντων, σε εκτέλεση αποφάσεων των αρμοδίων ορ¬ 
γάνων του Ιδρύματος. 

2. Εγγράφων που αφορούν στην εν γένει υπηρεσιακή 
κατάσταση των μελών Ε.Δ.Π., Ε.Ε.Π., καιΕ.Δ.Τ.Π., ωςπ.χ. 
διορισμούς, ανανεώσεις θητείας, μονιμοποιήσεις, προα¬ 
γωγές, μετατάξεις, εντάξεις, σε εκτέλεση αποφάσεων 
των αρμοδίων οργάνων του Ιδρ ύ ματας. 

3. Εγγράφων που αφορούν στην υπηρεσιακή κατάστα¬ 
ση του Διοικητκού Προσωπικού, σε εκτέλεση αποφάσεων 
των αρμοδίων οργάνων του Ιδρύματος ως π.χ. διορι¬ 
σμούς, μονιμμοποιήσεις, προαγωγές, ανανεώσεις συμ¬ 
βάσεων, τοποθετήσεις, μετακινήσεις, αποσπάσεις κ.λ.π. 

4. Πράξεων περί μονιμοποίησης μελών του Ε.Δ.Π., 
Ε,Ε,Π. και Ε.Δ.Τ.Π. ως και προαγωγών του Διοικητικού 
Προσωπικού, σε εκτέλεση αποφάσεωντων αρμοδίων ορ¬ 
γάνων του Ιδρύματος. 

5. Εγγράφων προς το Υπηρεσιακό Συμβούλιο με τα ο¬ 
ποία ζητείται γνώμη περί προαγωγής εντάξεως, μετατά- 
ξεως, αδειών άνευ αποδοχών, του Διοικητικού εν γένει 
Προσωπικού. 

6. Εγγράφων που αφορούν σε χορήγηση εκπαιδευτι¬ 
κών και λοιπών αδειών - σε εκτέλεση αποφάσεων των αρ¬ 
μοδίων οργάνων του Ιδρύματος - σταμέλη του Ε.Δ.Π., 
Ε.Ε.Π., Ε.Δ.Τ.Π και Διοικητικού Προσωπικού πληντων εγ¬ 
γράφων για χορήγηση αδειών λόγω θερινών διακοπών 
του Ε.Δ.Τ.Π. που ανήκουν στα Τμήματα, τα οποία υπο¬ 
γράφονται από τους Προέδρους των οικείων Τμημάτων. 

7. Εγγράφωνγιατη χορήγηση αναρρωτικών αδειών στο 
πάσης φύσεως προσωπικό του Ιδρύματος, ως και εγγρά¬ 
φων που αφορούν σε παραπομπή στην αρμόδια Υγειονο¬ 
μική Επιτροπή. 

8. Εγγράφων αναφερομένων στην προσέλευση και α¬ 
ποχώρηση του Προσωπικού ως και στην Εποπτεία του Ι¬ 
δρύματος, σε εκτέλεση αποφάσεωντων αρμοδίων οργά¬ 
νων του Ιδρύματος. 

9. Πληροφοριακών απαντήσεων σε αιτήσεις πολιτών 
και προσωπικού. 

10. Πράξεων περί χορήγησης χρονοεπιδόματος, στο 
πάσης φύσεως προσωπικό του Ιδρύματος. 

11. Πράξεων για τη χορήγηση μισθολογικών κλιμακίων 
στο Διοικητικό Προσωπικό και στο Ε.Δ.Τ.Π. 

12. Εγγράφων προς το Ι.Κ.Α. για τη γνωστοποίηση των 
ημερών απουσίας των επί συμβάσει υπαλλήλων, με τη χο¬ 
ρήγηση σ' αυτούς αναρρωτικής άδειας και κάθε σχετικού 
με το θέμα αυτό εγγράφου. 

13. Εγγράφων προς τις Υπηρεσίες του Ιδρύματος επί 
θεμάτων της αρμοδιότητας του Τμήματος Προσωπικού. 

14. Βεβαιώσεων ή πιστοποιητικών για το πάσης φύσεως 
προσωπικού του Ιδρύματος. 

15. Την έκδοση και θεώρηση βιβλιαρίων νοσηλείας του 
πάσης φύσεως προσωπικού του Ιδρύματος. 

16. Την βεβαίωση του γνησίου των υπογραφών του 
Προσωπικού του Ιδρύματος ως και την επικύρωση των α¬ 
ντιγράφων παντός εγγράφου των Υπηρεσιών που προο 

ρίζονται για την ημεδαπή, εφ’ όσον η αρμοδιότητα αυτή 
δεν ανήκει σε άλλη υπηρεσία. Ειδικά για τα πιστοποητικά 
συμμετοχής σε εξετάσεις φοιτητών το γνήσιο της υπο¬ 
γραφής των εξεταστών θα βεβαιώνεται από τους Γραμ¬ 
ματείς των Τμημάτων όπου ανήκουν ή τους νόμιμους α¬ 
ναπληρωτές τους. 

17. Επικύρωση των αντιγράφων αδιαβαθμήτων εγγρά¬ 
φων από τους ατομικούς φακέλους των μελών του προ¬ 
σωπικού του Ιδρύματος. 

18. Αποδείξεις παραλαβής κάθε είδους δικογράφων. 

γ) Στον Προϊστάμενο του Τμήματος Πρυτανείας καιΣυ- 

γκλήτου. 

1. Επικύρωση αποσπασμάτων πρακτικών του Πρυτανι- 
κού Συμβουλίου. 

2. Εγγράφων που αναφέρονται σε: 

2.1. Ενημέρωση των Τμημάτων του Ιδρύματος για Συ¬ 
νέδρια, Συμπόσια, Ημερίδες, Εκθέσεις κ.λπ. 

2.2. Ενημέρωση τωνΤμημάτωντου Ιδρύματος για Μορ¬ 
φωτικές Ανταλλαγές και Υποτροφίες ξένων Κρατών. 

2 3. Διαβίβαση στα Τμήματα του Ιδρύματος των Σχε¬ 
δίων Ελληνικών Προτύπων. 

δ) Στον Προϊστάμενο του Τμήματος Επιμελητείας: 

1. Εγγράφων προς τους Δημόσιους Οργανισμούς και Υ¬ 
πουργεία για οικονομικά θέματα αρμοδιότητας του Τμή¬ 
ματος Επιμελητείας, σε εκτέλεση αποφάσεων των αρμο¬ 
δίων οργάνων του Ιδρύματος. 

2. Εντολών ανοίγματος ενεγγύων πιστώσεων στην Τρά¬ 
πεζα της Ελλάδος με όλα τα απαραίτητα δικαιολογητικά 
δηλαδή αιτήσεις εγκρίσεως για τη χορήγηση άδειας ει¬ 
σαγωγής, ως και κάθε εγγράφου που έχει σχέση με την ει¬ 
σαγωγή ή εξαγωγή οργάνων και λοιπών ειδών του Ιδρύ¬ 
ματος, συμβάσεων προμηθειών με προμηθευτές κ.λπ. 

3. Εγγραφων στην Τράπεζα της Ελλάδος για την πλη¬ 
ρωμή προμήθειας ως και για παράταση πιστώσεων. 

4. Εγγράφων προς τα Τελωνεία και προς εκτελωνιστές 
σχετικά μετονεκτελωνισμό υλικών που η προμήθειάτους 
έχει εγκριθεί απότα αρμόδια όργανα του Ιδρύματος. 

5. Εγγράφων προς το Υπουργείο Παιδείας για χρημα¬ 
τοδότηση των έργων εξοπλισμού των Τμημάτων και λοι¬ 
πών μονάδων εκ του Προϋπολογισμού Δημοσίων Επεν¬ 
δύσεων, μέσα στα πλαίσια των εγκεκριμένων πιστώσεων. 

6. Εγγράφων προς αναδόχους προμηθευτές του Ιδρύ¬ 
ματος με τα οποία ανακοινώνονται η κατακύ ρωση των μει¬ 
οδοτικών διαγωνισμών, αποφάσεις των αρμοδίων οργά¬ 
νων, ως και κάθε θέμα σχετικά με τις προμήθειες αναλω¬ 
σίμων και μη υλικών. 

7. Εγγράφων αποστολής εγγυητικών επιστολών των ο¬ 
ποίων έληξε η ισχύς. 

8. Εγγράφων αποστολής δικαιολογητικών διαγωνισμών 
σε δικαιούχους προμηθειών στους οποίους δεν κατακυ¬ 
ρώθηκε η προμήθεια ειδών. 

9. Εγγράφων αποστολής συμφωνητικών σε προμηθευ¬ 
τές του Ιδρύματος για την προμήθεια υλικών ως και υπο¬ 
γραφή κάθε σχετικής με το θέμα αλληλογραφίας. 

10. Αποφάσεων για την έκδοση χρηματικών ενταλμά¬ 
των πληρωμής και προπληρωμής για τις οποίες έχει ανα- 
ληφθεί η υποχρέωση και έχει αναγνωρισθεί η σχετική δα¬ 
πάνη από τα αρμόδια όργανα του Ιδρύματος. 

11. Εγγράφων προς τις υπηρεσίες και τα Τμήματατου Ι¬ 
δρύματος επί θεμάτων αρμοδιότητας του Τμήματος Επι¬ 
μελητείας. 

12. Εγγράφων προς τις υπηρεσίες και τα Τμήματα, Το¬ 
μείς κ.λπ. του Ιδρύματος με τα οποία ανακοινούνται απο¬ 


φάσεις των οργάνων του Ιδρύματος, σχετικά με θέματα 
οικονομικά αρμοδιότητας του Τμήματος Επιμελητείας και 
κοινοποιούνται εγκύκλιοι σχετικές μετά ανωτέρω θέματα. 

13. Την επικύρωση αντιγράφων κάθε εγγράφου που κα¬ 
τατίθενται στο Τμήμα Επιμελητείας. 

14. Επαναφορά για θεώρηση χρηματικών ενταλμάτων 
προπληρωμής ή πληρωμής, τη θεώρηση των οποίων αρ- 
νήθηκετο Ελεγκτικό Συνέδριο, σεθέματατου Τμήματος, 
που αφορούν προμήθειες και λοιπές δαπάνες. 

15. Πράξεωνγιατηνέγκριση και εκτέλεση δαπανώνπο- 
σού άνω των 200.000 δρχ. και μέχρι 300.000 δρχ. για τις 
λειτουργικές ανάγκες των Τμημάτων και Υπηρεσιών του 
Ιδρύματος, καθώς και την εκτέλεση των προϋπολογισμών 
των κληροδοτημάτων πάντοτε μέσα στα πλαίσια των ε¬ 
γκεκριμένων πιστώσεων από τα αρμόδια όργανα του Ι¬ 
δρύματος. Μέχρι του ποσού των 200.000 δρχ. υπογρά¬ 
φονται από τον Προϊστάμενο του Τμήματος Επιμελητεί¬ 
ας. 

Αν οι δαπάνες αφορούν σε λειτουργικές ανάγκες των 
Τμημάτων, Τομέων, Εργαστηρίων και Σπουδαστηρίων, οι 
πράξεις για δαπάνες ύψους μέχρι 100.000 δρχ. υπογρά¬ 
φονται από τον Διευθυντή του οικείου Τομέα και για δα¬ 
πάνες ύψους μέχρι 200.000 δρχ. υπογράφονται από τον 
Πρόεδρο του Τμήματος. 

16. Προκηρύξεων και εγκρίσεων του αποτελέσματος 
των διενεργουμένων. βάσει αποφάσεων των αρμοδίων 
οργάνων, μειοδοτικών διαγωνισμών για την προμήθεια ει¬ 
δών και εκτέλεση έργων και εργασιών για τις λειτουργικές 
ανάγκες των Τμημάτων και Υπηρεσιών, ως και των σχετι¬ 
κών συμβάσεων, όταν ο προϋπολογισμός τους είναι πάνω 
από 500.000 δρχ. και δεν υπερβαίνει τις 1.500.000 δρχ. 
Μέχρι του ποσού των 500.000 δρχ. υπογράφονται από 
τον Προϊστάμενο του Τμήματος Επιμελητείας 

17. Πράξεων για την έκδοση ενταλμάτων προπληρω¬ 
μής όταν το ύψος τους είναι πάνω από 300.000 δρχ. και 
δεν υπερβαίνει τις 500.000 δρχ. μέσα στα πλαίσια των ε¬ 
γκεκριμένων για κάθε υπηρεσία και Ακαδημαϊκή Μονάδα 
πιστώσεων. Μέχρι του ποσού των 300.000 δρχ. υπογρά¬ 
φονται από τον Προϊστάμενο του Τμήματος Επιμελητεί¬ 
ας. 

Αν τα εντάλματα προπληρωμής αφορούν στην αντιμε¬ 
τώπιση λειτουργικών αναγκών των εργαστηρίων και 
σπουδαστηρίων, οι πράξεις μέχρι του ποσού των 100.000 
δρχ. υπογράφονται από τον Διευθυντή του οικείου Τομέα 
και μέχρι του ποσού των 200.000 δρχ. υπογράφονται από 
τον Πρόεδρο του Τμήματος. 

18. Πράξεων για τη συγκρότηση επιτροπών διενέργειας 
μειοδοτικών διαγωνισμών για την εκτέλεση έργων και 
προμηθειών πάνω των 500.000 δρχ. και μέχρι 1 500.000 
δρχ. Μέχρι του ποσού των 500.000 δρχ. υπογράφονται α¬ 
πό τον Προϊστάμενο της Τεχνικής Υπηρεσίας ή του Τμή¬ 
ματος Επιμελητείας αντίστοιχα. 

ε) Στον Προϊστάμενο του Τμήματος Λογιστηρίου- 

1. Εγγράφων προς τους Δημοσίους Οργανισμούς και Υ¬ 
πουργεία για οικονομικά θέματα του Ιδρύματος αρμοδιό¬ 
τητας του Τμήματος Λογιστηρίου, σε εκτέλεση αποφάσε¬ 
ων των αρμοδίων οργάνωντου Ιδρύματος. 

2. Εγγράφων προς τις Δ.Ο.Υ. σχετικά με την πληρωμή 
μισθοδοτικών καταστάσεων. 

3. Εγγράφων προς το Γενικό Λογιστήριο του Κράτους 
με ερωτήματα σχετικά με θέματα μισθοδοσίας 

4. Την εκκαθάριση, εντολή πληρωμής μέσω χρηματικών 
ενταλμάτων πληρωμής ή προπληρωμής και πληρωμή δα- 

πανών, βάσει των αποφάσεων των αρμοδίων οργάνων 
του Ιδρύματος, ως και την υπογραφή εγγράφων με τα ο¬ 
ποία αποστέλλονται προς θεώρηση στον Επίτροπο του 
Ελεγκτικού Συνεδρίου, χρηματικά εντάλματα, καθώς και 
την υπογραφή της σχετικής με το θέμα αυτό αλληλογρα¬ 
φίας. 

5. Επαναφορά για θεώρηση χρηματικών ενταλμάτων 
προπληρωμής ή πληρωμής, τη θεώρηση των οποίων αρ- 
νήθηκετο Ελεγκτικό Συνέδριο, σε θέματα του Τμήματος, 
που αφορούν μισθοδοσία. 

6. Καταθθέσεων στο όνομα του Ε.Μ.Π., εντολών που 
λαμβάνονται από τις Δ.Ο Υ. και τις Τράπεζες και οι οποίες 
προέρχονται από εντάλματα πληρωμών Υπουργείων. 

7. Καταστάσεων κρατήσεων προς την Τράπεζα Ελλά¬ 
δος και τις Δ.Ο.Υ. 

8. Εγγράφων προς τις Υπηρεσίες και τα Τμήματα του Ι¬ 
δρύματος επί θεμάτων αρμοδιότητας του Τμήματος Λο¬ 
γιστηρίου. 

9. Εγγράφων προς τις Υπηρεσίες, τα Τμήματα, Τομείς 
κ.λπ. του Ιδρύματος με τα οποία ανακοινούνται αποφά¬ 
σεις των οργάνων του Ιδρύματος σχετικά με θέματα αρ¬ 
μοδιότητας του Τμήματος Λογιστηρίου και κοινοποιού¬ 
νται εγκύκλιοι σχετικές με τα ανωτέρω θέματα. 

10. Βεβαιώσεων επί των καταστάσεων οδοιπορικών ε¬ 
ξόδων. 

11. Βεβαιώσεων αποδοχών εν γένει του προσωπικού, 
ως και βεβαιώσεων αποδοχών περί αμοιβών του προσω¬ 
πικού για την υποβολή τους στην Οικονομική Εφορίαή άλ¬ 
λη Υπηρεσία. 

12. Την επικύρωση αντιγράφων κάθε εγγράφου που κα¬ 
τατίθεται στο Τμήμα Λογιστηρίου. 

στ) Στον Προϊστάμενο της Τεχνικής Υπηρεσίας: 

1. Εγγράφων προς τους αναδόχους έργων, μελετών και 
εργασιών συντήρησης μετά την κατακύ ρωση των οικείων 
διαγωνισμών από τα αρμόδια όργανα, με τα οποία κοινο¬ 
ποιούνται οι αποφάσεις της Προϊσταμένης Αρχής, εγκρί¬ 
σεις Πρωτοκόλλων κ.λπ. 

2. Εγγράφων με τα οποία κοινοποιούνται προς τους α- 
ναδειχθέντες μελετητές αποφάσεις της Προϊσταμένης 
Αρχής περί εγκρίσεων μελετών κ.λπ. 

3. Εγγράφων προς το Υπουργείο Παιδείας για τη χρη¬ 
ματοδότηση από τον Προϋπολογισμό Δημοσίων Επενδύ- 
σεωντων εγκεκριμένων κτηριακών έργων και μελετών μέ¬ 
σα στα πλαίσια των εγκεκριμένων πιστώσεων. 

4. Εγγράφωνπρος Δημόσιους Οργανισμούς ως π.χ. Ο- 
ΤΕ, ΔΕΗ, Οργανισμούς Τοπικής Αυτοδιοίκησης για τρέ¬ 
χοντα θέματα με τα οποία δεν δεσμεύεται σε ό,τιδήποτε 
τοΕΜΠ. 

5. Πράξεων περί συγκρότησης επιτροπών από Τεχνι¬ 
κούς Υπαλλήλους για παρακολούθηση ή εκτίμηση ή πα¬ 
ραλαβή έργων. 

6. Πράξεων για την έγκριση μελετών έργων επισκευής 
και συντήρησης ως και νέων έργων για τα οποία προϋπο¬ 
λογίζεται δαπάνη μέχρι ποσού 1.500.000 δρχ. υπό τον ό¬ 
ρο ότι περιλαμβάνεται στο εγκεκριμένο πρόγραμμα εκτέ¬ 
λεσης έργων και έχει διατεθεί η σχετική δαπάνη. 

7. Βεβαιώσεων ή πιστοποιητικών εμπειρίας. 

8. Πράξεων κατακύρωσης μειοδοτικών διαγωνισμών 
έργων προϋπολογισμού μελέτης μέχρι του δι’ Υπουργι¬ 
κής απόφασης καθοριζομένου ορίου, εντός του οποίου ε¬ 
πιτρέπεται η διενέργεια πρόχειρου μειοδοτικού διαγωνι¬ 
σμού, εφ' όσον η αρμοδιότητα αυτή δεν έχει μεταβιβαστεί 
σε άλλο όργανο. Πέραντούτου και μέχρι του ορίου εντός 


του οποίου γίνονται δεκτοί με προφορική δημοπρασία ερ¬ 
γολήπτες- εμπειρογνώμονες, οιπράξεις κατακύρωσης υ¬ 
πογράφονται από τον Προϊστάμενο Γραμματείας. 

στί) Στον Προϊστάμενο του Γραφείου Εκτελέσεως Έρ¬ 
γων της Τεχνικής Υπηρεσίας: 

Όλης της σχετικής αλληλογραφίας και πράξεων αρμο¬ 
διότητας κατά νόμο της Διευθΰνουσας τα Έργα Υπηρε¬ 
σίας. 

στ2) Στον Προϊστάμενο του Γ ραφείου Μελετών της Τε¬ 
χνικής Υπηρεσίας: 

Όλης της σχετικής αλληλογραφίας και πράξεων αρμο¬ 
διότητας κατά νόμο της Διευθύνουσας τα Έργα Υπηρε¬ 
σίας. 

ζ) Στον Προϊστάμενο του Τμήματος Σχολών: 

1. Των κοινοποιήσεων στα Τμήματα εγγράφων τρεχού- 
σης φύσεως. 

2. Των πληροφοριακών εγγράφων και εγγράφων διεκ¬ 
περαίωσης φοιτητικών θεμάτων για τα οποία υπάρχουν α¬ 
ποφάσεις των αρμοδίων οργάνων του Ιδρύματος. 

3. Εγγράφωνπου αφορούν εγγραφές, μετεγγραφές και 
γενικά τη σπουδαστική κατάσταση των φοιτητών. 

4. Εγγράφωνπου αφορούν χορήγηση στατιστικών στοι¬ 
χείων για τους φοιτητές προς τις Δημόσιες Υπηρεσίες. 

5. Απαντήσεων σε παράπονα φοιτητών σχετικά με ζητή¬ 
ματα για τα οποία έχουν αποφασίσει τα αρμόδια όργανα 
του Ιδρύματος. 

6. Εσωτερικής αλληλογραφίας για θέματα Υ.Δ. 

η) Στους Γραμματείς των Τμημάτων: 

1. Την κοινοποίηση προς τα μέλη του Τ μήματος εγγρά- 
φωντρεχούσης φύσεως, εγκυκλίων κ.λπ. 

2. Την προσυπογραφή μετά του Πρύτανη και του Προ¬ 
έδρου του Τ μήματος των πρωτοτύπων πτυχίων. 

3. Την υπογραφή των πάσης φύσεως πιστοποιητικών, α¬ 
ντιγράφων πτυχίων, διδακτορικών διπλωμάτων, πλην των 
προοριζσμένων για το εξωτερικό τα οποία υπογράφει ο 
Πρόεδρος ως και την επικύρωση των παραπάνω τίτλων. 

4. Την υπογραφή πληροφοριακών εγγράφων και εγ¬ 
γράφων διεκπεραίωσης φοιτητικών θεμάτων σε εκτέλεση 
αποφάσεωντων αρμοδίων οργάνων του Τμήματος, εφ' ό¬ 
σον αυτά απευθύνονται σας υπηρεσίες του Ιδρύματος. 

θ) Στον Προϊστάμενο του Τμήματος Σπουδαστικής Μέ¬ 
ριμνας. 

1. Έγγραφα διεκπεραίωσης θεμάτων της αρμοδιότη¬ 
τας του Τμήματος για τα οποία υπάρχουν αποφάσεις των 
αρμοδίων οργάνων του Ιδρύματος. 

2. Πιστοποιητιών χορήγησης υποτροφίας σε φοιτητές 
του Ιδρύματος. 

3. Εγγράφων με τα οποία ζητούνται πληροφορίες ανα¬ 
γκαίες για να καταρτισθούν πίνακες φοιτητών δικαιούμε¬ 
νων υποτροφίας. 

4. Επικύρωση αντιγράφων κάθε εγγράφου που κατατί¬ 
θεται στο Τμήμα Σπουδαστικής Μέριμνας. 

Αρθρο 2ο 

1. Ο Πρύτανης ή ο νόμιμος αναπληρωτής του δικαιού¬ 
ται να ζητεί να υπογράφει ο ίδιος κατά την κρίση του, οιο- 
δήποτε εκ των αναφερομένων στο προηγούμενο άρθρο 
πράξεων ή εγγράφων, ή με εντολή αυτούο Προϊστάμενος 
Γραμματείας για τις περιπτώσεις α, β, γ, δ, ε, στ, ζ, η, θ. 

2. Σε περίπτωση κωλύματος ή απουσίας των ανωτέρω 
Προϊσταμένων των Υπηρεσιών ή των Γραμματέων Τμη¬ 
μάτων οι αρμοδιότητες ασκούνται από τους κατά νόμο α¬ 
ναπληρωτές τους. 

3. Σε κάθε έγγραφο που υπογράφεται σύμφωνα με την 
παρούσα απόφαση πρέπει να αναγράφονται πριν από την 
ιδιότητα και την υπογραφή του υπογράφοντος οι λέξεις 
«Με εντολή του Πρύτανη». 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 1998 

Ο Πρύτανης 
ΘΕΜ. ΞΑΝΘΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 18Β, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προααύξηση 100 δρχ. ανά Βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

μ 

Γ' (Διορισμοί, απολύσεις κ.λπ. Δημ. Υπαλλήλων) 

15 000 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

1> 

Αναπτυξιακών Πράξεων (Τ.Α.Π.Σ.) 

30.000 » 

1.500 

)Ι 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

1) 

Παράρτημα { Πίνακες επιτυχόντων διαγωνισμών κ.τλ.) 

5.000 » 

250 

]> 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 


Προκηρύξεων Α,Σ.Ε.Π. 

10.000 » 

500 

)* 

Ανωνύμων Εταιρειών & Ε.Π.Ε. 

250.000 » 

12.500 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 ■> 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μιοό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένο χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

























